Publication: Magyar Közlöny
Issue: MK-1998-53 (Year: 1998, Number: 53)
Era: 1990-2004
Section: a) saját jogú nyugellátásban [1997. évi LXXX. törvény
Paragraph Index: 187

(1) Az R. 24. §-a (1) bekezdésének d) pontja helyébe a következő rendelkezés lép: [(1) Korlátlan számú díjmentes utazásra jogosult:] „d) a 70. életéve — a Budapesti Közlekedési Rt., a Debreceni Közlekedési Rt., a Kaposvári Tömegközlekedési Rt., a Miskolc Városi Közlekedési Rt., a Pécsi Tömegközlekedési Rt., a Szegedi Közlekedési Kft. és a Volán társaságok által üzemeltetett járatokon a 65. életéve — betöltése napjától a magyar állampolgár, ideértve a külföldről hazatelepült személyt és a menekültet, továbbá nemzetközi szerződés rendelkezése esetén a szerződés hatálya alá tartozó külföldi állampolgárt is, a személyi igazolványa vagy bármely más személyi azonosításra alkalmas igazolvány (igazolás) felmutatásával;”

Source: https://magyarkozlony.hu/hivatalos-lapok/2f460552b2bafaa1899d025cc55b451bef42ad01/dokumentumok/e7aeb5ac6c1039f2f9969c7eddda6b088df73866/letoltes